**Научном већу Института за физику**

**Предлог за члана Матичног научног одбора за електронику, телекомуникације и информационе технологије**

Поводом јавног позива Министарства просвете, науке и технолошког развоја за предлагање кандидата за Матичне одборе, имам задовољство да за члана **Матичног одбора за електронику, телекомуникације и информационе технологије** предложим др Бранислава Рађеновића, научног саветника Института за физику.

У Војнотехничком институту у Београду колега Рађеновић је као водећи истраживач у Одсеку за комутациону технику руководио задатком Перспективна техничка решења у Интегрисаном систему веза Војске Југославије. У предузећу ГВС u Beogradu је радио на развоју сфтвера за централни процесор дигиталне телефонске централе, као и на имплементацији система за надгледање и управљање телекомуникационим према OSI и интернет (TCP/IP) стандардима. На Војнотехничкој академији у Београду, др Рађеновић држао наставу из четири предмета: Oптоелектроника, Oснови физичке електронике, Електроника I и Телевизијска техника, најпре као хонорарни a затим и као стално запослен наставник. Поред тога, колега Рађеновић поседује знања и искуства у развоју софтвера за управљање индустријским системима (SCADA апликације и програмирање PLC-ова), развоју графичких корисничких интерфејса за мерне уређаје, 3D визуелизацији итд.

У периоду 2004.-2005. године, др Рађеновић је, у својству професора, радио у групи за електронику Универзитета за науку и технологију у Похангу, Јужна Кореја. Том приликом је сарађивао са водећим компанијама у области информационих технологија попут Samsunga и LG-a.

Др Бранислав Рађеновић је, до сада, публиковао више од 90 радова у међународним часописима, као и 7 поглавља у међународним монографијама. Др Рађеновић је био ментор при изради две докторске дисертације које су одбрањене на Електротехничком факултету Универзитета у Београду и једне на Војнотехничкој академији у Београду.

Имајући у виду све до сада наведено, убеђена сам да је др Бранислав Рађеновић, не само компетентан, већ и одличан кандидат за члана Матичног одбора за електронику, телекомуникације и информационе технологије.

У Београду, 22.04.2016.

Др Драгана Јовић

Научни саветник